धामी बोले- पूर्व सीएम बेअंत की हत्या के आरोपी राजोआना पर तुरंत फैसला ले
EX-CM Beant Singh Murderer Balwant Singh Rajoana; SGPC Demand Release Central Government | No Relief From Supreme Court पंजाब के पूर्व सीएम बेअंत सिंह के हत्यारे बलवंत सिंह राजोआना की पिटीशन खारिज होने के बाद शिरोमणि गुरुद्वारा प्रबंधक कमेटी केंद्र सरकार पर भड़की है। 
पंजाब के पूर्व सीएम बेअंत सिंह के हत्यारे बलवंत सिंह राजोआना की पिटीशन खारिज होने के बाद शिरोमणि गुरुद्वारा प्रबंधक कमेटी केंद्र सरकार पर भड़की है। राजोआना की सजा माफी की याचिका को सुप्रीम कोर्ट ने खारिज करते हुए केंद्र सरकार को फैसला लेने के लिए कहा है। जिसके बाद SGPC प्रधान ने राजोआना को तुरंत रिहा करने की मांग उठाई है।
SGPC प्रधान हरजिंदर सिंह धामी ने कहा कि बलवंत सिंह राजोआना बीते 27 सालों से जेल में बंद है। सुप्रीम कोर्ट के निर्णय के बाद अब केंद्र सरकार की जिम्मेदारी बनती है कि वे राजोआना की सजा तबदील करते हुए उसे रिहा करने की घोषणा करे। सुप्रीम कोर्ट ने इस मामले में गृह-मंत्रालय को निर्णय लेने के लिए कहा है।
भारत सरकार ने राजोआना की सजा तबदील करने के लिए पहले ही श्री गुरु नानक देव जी के 550वें प्रकाश पर्व पर नोटिफिकेशन जारी की थी। इसके मद्देनजर सरकार को फैसला लेना चाहिए, क्योंकि वह अब उम्रकैद से अधिक सजा भुगत चुके हैं।
पैरोल का अधिकार भी नहीं
एडवोकेट धामी ने कहा कि जेल में बंद होने के साथ ही राजोआना को नजरबंदी से भी अलग रखा गया है। उन्होंने भाजपा में सिख नेताओं से भी इस मामले में सरकार पर दबाव बनाने की अपील की है। यह भाजपा में शामिल सिखों के लिए पहचान की घड़ी है।
उन्होंने कम गिनती समूह कमिशन के चेयरमैन इकबाल सिंह लालपुरा को भी इसमें दखल देने के लिए कहा। एडवोकेट धामी ने कहा कि यह समय उनके लिए भी परीक्षा का है। वे जिस पद पर हैं, उनकी जिम्मेदारी बनती है। बंदी सिखों के मामले में ह्यूमन राइट्स वॉयलेशन हो रही है, जिसके चलते लोगों में काफी गुस्सा है।